recursal/SuperWikiNEXT-32B huggingface dataset:
நேர்கோட்டு மூலக்கூறு வடிவம் கொண்டுள்ள சேர்மத்தின் நல்லியல் அமைப்பு
நேர்கோட்டு மூலக்கூறு வாடிவம் கொண்ட பெரிலியம் புளோரைடு,சேர்மத்தின் அமைப்பு
வேதியியலில் **நேரியல் மூலக்கூற்று வடிவியல்** (*linear molecular geometry*) என்பது மூன்று அல்லது அதற்கு மேற்பட்ட அணுக்கள் எதிர்பார்க்கும் 180 பாகை பிணைப்பு கோணத்தில் வைக்கப்படும் ஏற்பாட்டை விவரிக்கிறது. இரண்டு அடுத்தடுத்த பிணைப்புகளுக்கு இடையே உள்ள வடிவியல் கோணமே பிணைப்புக் கோணம் எனப்படுகிறது. இந்த வரையறையின்படி அமையும் ஒரு நேர்கோட்டு மாதிரியில் அணுக்கள் ஒரே நேர்கோட்டில் இணைக்கப்பட்டிருக்கும். அசெட்டிலீன், கார்பனீராக்சைடு, நைட்ரிக் ஆக்சைடு போன்ற வேதிப்பொருட்கள் நேரியல் மூலக்கூறுகளுக்கு உதாரணமாகும். பெரும்பாலும் நேர்கோட்டு வடிவத்தை விளக்க அசெட்டிலீனின் மூலக்கூறு வடிவமே எடுத்துக் கொள்ளப்படுகிறது. ஏனெனில் இம்மூலக்கூறில் உள்ள கார்பன் மையங்கள் sp சுற்றுப்பாதையின் ஒழுக்குக் கலப்பினை நாடுகின்றன. நேர்கோட்டு வடிவில் பல மூலக்கூறுகள் காணப்பட்டாலும் முக்கியமான உதாரணங்களாக CO2, HCN, மற்றும் செனான் இருபுளோரைடு ஆகியன கருதப்படுகின்றன. நேர்கோட்டு அயனிகளுக்கு உதாரணங்களாக எதிர்மின் அயனிகள் N3− மற்றும் SCN− என்பனவும் NO2+ என்ற நேர்மின் அயனியும் உள்ளன.

மேற்கோள்கள்
-----------

1. ↑  Greenwood, N. N.; & Earnshaw, A. (1997). Chemistry of the Elements (2nd Edn.), Oxford:Butterworth-Heinemann. ISBN 0-7506-3365-4.

இவற்றையும் காண்க
----------------

* வலுவளவு ஓட்டு இலத்திரன் சோடிகளின் தள்ளுகைக் கொள்கை
* மூலக்கூற்று வடிவியல்

வெளி இணைப்புகள்
---------------

* Chem| Chemistry, Structures, and 3D Molecules
[*தொடர்பிழந்த இணைப்பு*]
* Indiana University Molecular Structure Center
* Interactive molecular examples for point groups
* Molecular Modeling பரணிடப்பட்டது 2008-01-20 at the வந்தவழி இயந்திரம்
* Animated Trigonal Planar Visual
பூவுலகின் நண்பர்கள் இயக்கத்தின் சின்னம்
**பூவிலகின் நண்பர்கள் இயக்கம்** என்பது "உலகமயமாக்கம் மற்றும் ஆதிக்க சக்திகளின் சுரண்டலுக்கு எதிராக வளங்குன்றா வளர்ச்சி தொடர்பான அறிவு-விழிப்புணர்வை அதிகரிப்பது மற்றும் அனைத்து வர்க்க மக்களுக்கும் சுற்றுச்சூழல்நீதி கிடைக்கச் செய்வது" என்பதை அடிப்படை நோக்கமாய்க் கொண்டு தமிழகத்தில் செயல்படும் ஓர் அரசு சாரா இயற்கைப் பாதுகாப்பு அமைப்பு ஆகும்.

வரலாறு
------

1990 களில் சுற்றுச்சூழல் ஆர்வம் மிக்க இளைஞர்கள் சிலர் ஒன்று கூடி இந்த இயக்கம் துவங்கப்பட்டது. தனியாகவும் புவியின் நண்பர்கள், உலகளாவிய நிதியம், பசுமை அமைதி (Greenpeace), பினாங்கு பயனீட்டாளர் சங்கம் போன்ற அமைப்புகளோடும் இணைந்தும் சுற்றுச்சூழல் விழிப்புணர்வு ஏற்படுத்தும் பணியில் "பூவுலகின் நண்பர்கள்" ஈடுபட்டனர். பூவுலகு எனும் பெயரில் இரு மாதத்திற்கு ஒருமுறை வெளியாகும் சூழல் இதழையும் வெளியிட்டனர். இவ்வமைப்பில் முக்கியப் பங்காற்றிய நெடுஞ்செழியன்  மற்றும் அசுரன் ஆகியோர் உடல்நலக்குறைவால் இறந்ததை அடுத்து சிலகாலம் தேங்கியிருந்த பணிகள் இவ்விருவரின் நண்பர்கள் மற்றும் பலரால் மீண்டும் துவங்கப்பட்டன. பூவுலகு இதழ் தற்போது இரு மாத இதழாக வெளிவருகிறது. இதன் ஆசிரியர் குழுவினர் தன்னார்வமாகப் பணிபுரியும் ஆர்வலர்களாய் உள்ளனர்.

பணிகள்
------

சுற்றுச்சூழல் பிரச்சினைகள் பற்றி நூல் பதிப்பித்தல், பரப்புதல், தீர்வுகளை பரிந்துரைத்தல், ஆதரவை திரட்டுதல், தொடர்பியல் கருவிகள் மூலம் விழிப்புணர்வு ஏற்படுத்துதல், சுற்றுச்சூழல் கல்வி மற்றும் பயிற்சி அளித்தல், சட்ட ஆலோசனை வழங்குதல், ஒத்துணர்வுள்ள அமைப்புகளுடன் இணைந்து செயல்படுதல் ‌ஆகியவை மூலம் அனைத்து வர்க்க மக்களிடமும் சுற்றுச்சூழல் விழிப்புணர்வை உருவாக்கும் பணியை இவ்வியக்கம் செய்து வருகிறது.

வெளி இணைப்புகள்
---------------

* பூவுலகின் நண்பர்கள் (வலைத்தளம்)
* பூவுலகின் நண்பர்கள் (வலைப்பதிவு)

மேற்கோள்கள்
-----------

1. ↑  "தங்கள் வலைத்தளத்தில் இயக்கத்தினர் தங்களைப் பற்றி அளித்துள்ள தகவல்". 2011-06-09 அன்று மூலம் பரணிடப்பட்டது. 2011-04-18 அன்று பார்க்கப்பட்டது.
2. ↑  கீற்று தளத்தில் தலித் முரசு இதழில் வெளிவந்த நெடுஞ்செழியனுக்கான இரங்கல் செய்தி
3. ↑  எழுத்தாளர் ஜெயமோகன் வலைத்தளத்தில் உள்ள செய்தி
**ஆஸ்கர் ஷிண்ட்லர்** (Oskar Schindler 28 ஏப்ரல் 1908 - 9 அக்டோபர் 1974) என்பவர் ஒரு ஜெர்மனியர். இவர் தொழிலதிபர், உளவாளி, நாசிக்கட்சி உறுப்பினர் என அறியப்படுகிறார். இவர் இனப்படுகொலையில் இருந்து 1200 யூதர்களை காப்பாற்றியதற்காக நினைவுக் கூறப்படுகிறார்.

ஜெர்மனியில் இட்லரின் நாசிக் கட்சி ஆட்சிக்கு வந்ததும், இவர் தன் வணிக ஆதாய நோக்கத்துக்காக அக்கட்சியில் சேர்ந்தார். போலந்து மீது இட்லர் 1939-ல் படையெடுத்து அதைக் கைப்பற்றினார். பிறகு ஷிண்ட்லரும் அங்கு போய் ஒரு சமையல் பாத்திரத் தொழிற்சாலையை விலைக்கு வாங்கி இராணுவத்துக்கு சமையல் பாத்திரம் தயாரிக்கும் ஒப்பந்தத்தைப் பெற்றார். அந்தத் தொழிற்சாலையில் குறைந்த சம்பளத்தில் யூதர்களை வேலைக்கு அமர்த்திக்கொண்டார். அங்கு நாஜிக்கலால் யூதர்கள் இனப்படுகொலை கொலை செய்யப்படுவதையும் கண்டு மனம் வருந்தி தன்னிடம் வேலை செய்யும் யூதர்களையாவது காப்பாற்ற வேண்டும் என முடிவெடுத்தார்.

தனது பாத்திரத் தொழிற்சாலையை இராணுவத் தளவாட தொழிற்சாலையாக மாற்றிவிட்டதாக பொய்யாக அதிகாரிகளிடம் கூறி தன் தொழிற்சாலையை செக்கோஸ்லேவியாவுக்கு மாற்றவும் தனக்குத் தேவையான தொழிலாளிகளைத் தெரிவுசெய்து அழைத்துச் செல்லவும் இலஞ்சம் தந்து அனுமதி பெற்றார். பின் யூதத் தொழிலாளர்கள் அடங்கிய பட்டியல் ஒன்றைத் தயாரித்தார். 'ஷிண்ட்லர்ஸ் லிஸ்ட்' என வரலாற்றில் இடம்பெற்றுள்ள அந்த பட்டியலில் சுமார் 1,200 பேர் இருந்தனர். உயிரைப் பணயம் வைத்து அவர்களை செக்கோஸ்லேவியாவுக்கு அழைத்துச் சென்று அவர்கள் அனைவர் உயிரையும் காப்பாற்றினார்.

இவர் செய்த உதவியை மறக்காமல் இவருக்கு யூதர்கள் இறுதி வரை நன்றியுடன் இருந்து உதவினர். 1968இல் இவருக்கு இஸ்ரேலில் சிவப்புக் கம்பள வரவேற்பு அளிக்கப்பட்டது. ஆஸ்கர் ஷிண்ட்லர் மறைந்தபின் அவரது விருப்பப்படி அவரது உடல் இஸ்ரேலில் உடல் அடக்கம் செய்யப்பட்டது.

இவரது வாழ்க்கை நிகழ்வுகளைத் தழுவி ஸ்டீவன் ஸ்பீல்பர்க் இயக்கிய 'ஷிண்ட்லர்ஸ் லிஸ்ட்' என்ற திரைப்படத்தை எடுத்தார். இத்திரைப்படம் இத்திரைப்படம் 7 ஆஸ்கர் விருதுகளை வென்று புகழ்பெற்றது.
**பூவிக்கிரமராயன்** கங்க வம்சத்தின் 11வது அரசராக அறியப்படுகிறார். இவரது ஆட்சிக்காலத்தை சாலிவாகன சகம் 461 சித்தார்த்தி வருடம் என அறுதியிட்டுக் கூறுகிறது. இவர் திருவிக்கிரமராயனின் மகன் என்கிறது கொங்கு தேச ராஜாக்கள் கையேட்டுப் பிரதி.

தலவனபுரம்
---------

கொங்கு தேசத்தை ஆண்ட கங்க வம்ச அரசர்களில் இவன் (**தலவன்புரம்**) தலக்காட்டை தலைநகராகக் கொண்டு கொங்கு தேசத்தையும் கன்னட தேசத்தையும் நீதி நெறி தவறாது ஆட்சி செய்தார் எனவும், இவன் காலத்தில் யானைப் படையை ஏற்படுத்தி அதன் சக்தியால் பல தேச மன்னர்களை வென்றும் அவர்களிடமிருந்து கப்பம் பெற்று ஆட்சி செய்தார் எனவும், சிறிது காலத்தில் கப்பம் கொடுக்காததால் நால்வகைப் படையுடன் சேர, சோழ, பாண்டிய, ஆந்திர, கலிங்க, மராட, மகாராஷ்டிர தேசங்களை வென்று அதன் மூலமாக கிடைத்தப் பெரும் தொகையைக்கொண்டு தலவனபுரக்கோட்டையை நன்றாக கட்டியதாக அறியமுடிகிறது.

பட்டம்
------

**பூவிக்கிரமராயன்** மிகச் சிறந்த போர் வீரனாக விளங்கினான். இவன் யானைப் படையை ஏற்படுத்தி ஆட்சி செய்ததால் **கஜபதி** என மக்கள் பெயரிட்டு அழைத்தனர்.

சான்றாவணம்
----------

1. ↑  கொங்கு தேச ராஜாக்கள்- கையேட்டுப் பிரதி -ஆவணக் காப்பகம்-சென்னை-5-
2. ↑  கொங்கு நாட்டு வரலாறு- (பக்கம்-104)-ஆசிரியர்- கோ. ம. இராமச்சந்திரன் செட்டியார்-பேரூர்ப் புலவர் பேரவை-கோயமுத்தூர்-முதற்பதிப்பு-2004-
3. ↑  கொங்கு நாட்டு வரலாறு- (பக்கம்-104)-ஆசிரியர்- கோ. ம. இராமச்சந்திரன் செட்டியார்-அண்ணாமலைப் பல்கலைக் கழக வெளியீடு-1954-

ஆதாரங்கள்
---------

* *Kongudesarajakkal* , Government manuscript Library, Chennai
O -வை மையமாகக் கொண்ட ஒரு வட்டத்தின் மையக்கோணம் {\displaystyle \angle AOB}
வடிவவியலில் **மையக்கோணம்** (*central angle*) என்பது கோணத்தின் உச்சி ஒரு வட்டத்தின் மையமாகவும் கோணத்தின் கரங்கள் இரண்டும் வட்டத்தின் பரிதியின் மீதமையும் இரு புள்ளிகள் வழியாக செல்லுமாறும் அமைந்துள்ள ஒரு கோணமாகும். இந்த இருபுள்ளிகளும் அவ்வட்டத்தின் ஒரு வில்லை உருவாக்குகின்றன. இந்த வட்டவில்லானது வட்டமையத்தில் தாங்கும் கோணமாக இந்த மையக்கோணம் அமையும்.

ஒரு வட்டவில் வட்டப்பரிதியின் மேல் அமையும் எந்தவொரு புள்ளியிலும் தாங்கும் கோணங்கள் அனைத்தும் சமமாகவும் இதே வட்டவில் மையத்தில் தாங்கும் கோணத்தில் பாதியாகவும் இருக்கும்.
ஒரு வட்டவில் வட்டப்பரிதியின் மேல் அமையும் எந்தவொரு புள்ளியிலும் தாங்கும் கோணங்கள் அனைத்தும் சமமாகவும் இதே வட்டவில் மையத்தில் தாங்கும் கோணத்தில் பாதியாகவும் இருக்கும்.

வட்டத்தின் சுற்றளவில் காற்பகுதி அதாவது கால் வட்டத்தின் மையக்கோணம் {\displaystyle {\frac {\pi }{2}}} (ரேடியனில்) அல்லது 90 பாகைகள்.

வட்டத்தின் சுற்றளவில் அரைப்பகுதி அதாவது அரைவட்டத்தின் மையக்கோணம் {\displaystyle pi} (ரேடியனில்) அல்லது 180 பாகைகள்.

வட்டத்தின் முழுச்சுற்றளவு முழுவட்டத்தின் மையக்கோணம் {\displaystyle 2\pi } (ரேடியனில்) அல்லது 360 பாகைகள்.

வெளி இணைப்புகள்
---------------

* Central Angle of an Arc definition பரணிடப்பட்டது 2006-10-30 at the வந்தவழி இயந்திரம் With interactive animation
* Central Angle Theorem described With interactive animation
* Inscribed and Central Angles in a Circle
**பிம்பச் சிறை எம். ஜி. ராமச்சந்திரன் - திரையிலும் அரசியலிலும்** என்பது எம். எஸ். எஸ். பாண்டியன் அவர்களால் ஆங்கிலத்தில் எழுதப்பட்டு 1992 ஆம் ஆண்டு வெளியிடப்பட்ட The image Trap:M.G.Ramchandran in Films and political என்ற நூலின் தமிழாக்கம் ஆகும். இந்நூலை பூ. கொ. சரவணன் தமிழில் மொழிபெயர்த்துள்ளார். இந்தப் புத்தகம் எம்.ஜி.ஆரின் பிம்ப அரசியலைப் பற்றிய ஆய்வாகவும், எப்படி திட்டமிட்ட முறையில் மக்களிடம் வலிந்து பிம்ப அரசியல் திணிக்கப்பட்டது என்பதையும் மிக விரிவாக அலசி ஆராய்கின்றது. 

மேலும் இந்த நூலில் எம்.ஜி.ஆரின் திரை வாழ்க்கையையும், திரையில் தனக்கான பிம்பத்தை திட்டமிட்டு மிகத் தெளிவாக கட்டமைத்தார் என்றும், அவர் கட்டமைத்த பிம்பத்தை எப்படி தமிழக மக்கள் மனதளவில் ஏற்றுக்கொண்டு எம்.ஜி.ஆரை தங்களில் ஒருவராக, தங்களை மீட்க வந்த மீட்பாராக கருதினார்கள் என்பதை பாண்டியன் ஆய்ந்துள்ளார்.
எம்.ஜி.ஆரை பெரும்பாலான மக்கள் ஏற்றுக்கொள்ள அடிப்படைக் காரணமாக இருந்தது தமிழ்நாட்டில் ஏற்கெனவே நிலவிவந்த வீர மரபுக் கதைகளை கொண்டாடும் பழக்கம் என்று பாண்டியன் குறிப்பிடுகின்றார்.

தன்னுடைய திரைப்படங்களில் ஒருவனுக்கு ஒருத்தி என்ற கருத்தியலை ஆணித்தரமாக வலியுறுத்தும் எம்.ஜி.ஆர் நிஜவாழ்க்கையில் அவ்வாறு இல்லாதவராக இருந்ததையும், தன்னுடைய திரைப்படங்களில் எந்த விதவைப் பெண்களையும், ஆண்களால் ஏமாற்றப்பட்ட பெண்களையும் எப்போதுமே திருமணம் செய்துகொண்டதாக காட்சி வைத்ததே கிடையாது என்பதையும், பெரும்பாலான திரைப்படங்களில் அடங்காத பெண்களை அடக்கி அவர்களை தன்னை காதலிக்கும் படி செய்து, அவர்களுக்கு கணவனுக்கு அடங்கிய மனைவியாக எப்படி நடந்துகொள்வது என்ற ஆணாதிக்க கருத்தியலையே அவர் வற்புறுத்தியதையும் பல்வேறு காட்சிகளில் இருந்தும் பாடல்களில் இருந்தும் எடுத்துக்காட்டுகின்றார்.

தமிழாக்கம்
----------

இந்த நூல் ஆங்கிலத்தில் வெளிவந்து 24 ஆண்டுகள் ஆன நிலையில் 2016 ஆம் ஆண்டு பூ. கொ. சரவணன் என்பவரால் மொழி பெயர்க்கப்பட்டு, பிரக்ஞை பதிப்பகத்தால் வெளியிடப்பட்டது.

மேற்கோள்கள்
-----------

1. ↑  செ.கார்கி (23 திசம்பர் 2017). "எம்.ஜி.ஆரின் புனித பிம்பத்தை உடைத்தெறியும் 'பிம்பச் சிறை'". *கட்டுரை*. கீற்று. 15 பெப்ரவரி 2018 அன்று பார்க்கப்பட்டது.
2. ↑  "பிம்பச் சிறை எம்.ஜி.ராமச்சந்திரன் - திரையிலும் அரசியலிலும்". .goodreads.com/book. 15 பெப்ரவரி 2018 அன்று பார்க்கப்பட்டது.
| *சென்னை நூலகம்* |
| --- |
|  |
| **வெளியீட்டாளர்** | கௌதம் இணைய சேவைகள் |
| **வடிவமைப்பாளர்** | கோ. சந்திரசேகரன் |
| **வகை** | இணையதளம் |
| **வெளியீடுகள்** | மின் நூல்கள் |
| **தொடக்கம்** | 15-09-2006 |
| **நிறுவனம்** | கௌதம் இணைய சேவைகள் |
| **நகரம்** | சென்னை |
| **மாநிலம்** | தமிழ்நாடு |
| **நாடு** | இந்தியா |
| **தொடர்பு முகவரி** | கௌதம் இணைய சேவைகள் 75, பல்லவன் தெரு, 
வித்யா நகர் 8வது கிராஸ்,
அம்மாப்பேட்டை சேலம்-636003. தமிழ்நாடு,  இந்தியா |
| **வலைப்பக்கம்** | சென்னை நூலகம் |

**சென்னை நூலகம்.காம்** (*chennailibrary.com*) என்பது தமிழ் நூல்களை வழங்கும் தமிழ் இணையத்தளம் ஆகும். 2006 ஆம் ஆண்டு செப்டம்பர் மாதம் துவங்கப்பட்ட இந்த இணையத்தளம், தமிழ் இலக்கியங்கள் பலவற்றை ஒருங்குறியில் வாசிக்க வழங்குகின்றது.

பத்துப்பாட்டு, எட்டுத்தொகை, பதினெண் கீழ்க்கணக்கு முதலான பழந்தமிழ் நூல்கள் முதல் புதுமைப்பித்தன், கல்கி, ந. பிச்சமூர்த்தி, அறிஞர் அண்ணா போன்ற அண்மைக்கால எழுத்தாளர்களின் நூற்கள் வரையாகப் பரந்தளவிலான நூல்கள் இவ்விணையத்தளத்தில் வெளியிடப்படுகின்றன. இத்தளத்தில் பழந்தமிழ் இலக்கியங்களும், நாட்டுடைமை ஆக்கப்பட்ட தமிழ் படைப்பாளிகளின் நூல்களும் உள்ளன. 

இத்தளம் செப்டம்பர், 15, 2006ல் தொடங்கப்பட்டது. இதனைத் தொடங்கி நடத்தி வருபவர் கோ. சந்திரசேகரன். இத்தளம் அரசு ஆதரவு பெற்றதல்ல. சந்திரசேகரனின் தனிபட்ட முயற்சியால் உருவானது. இத்தளம் கௌதம் இணைய சேவைகள் (Gowtham Web Services) நிறுவனத்தின் கீழ் உள்ள இணையதளங்களில் ஒன்றாகும். இத்தளம் இந்நிறுவனத்தின் இரண்டாவது தளமாகும். முதல் தளமான சென்னைநெட்வொர்க்.காம் 2001ஆம் ஆண்டு முதல் இயங்கி வருகிறது. சென்னைநூலகம்.காம் இணையதளம் ஆரம்பிக்கும் முன்னர் வரை தமிழ் நூல்கள் சென்னைநெட்வொர்க்.காம் இணையதளத்தில் தான் வெளியிடப்பட்டு வந்தன.

இலவச வெளியீடுகள்
----------------

* அனைத்து இலவச நூல்களின் பட்டியல்
* கல்கி கிருஷ்ணமூர்த்தியின் அனைத்து நூல்கள்
* புதுமைப்பித்தனின் படைப்புகள் 108 சிறுகதைகள் 57 மொழிபெயர்ப்பு சிறுகதைகள்
* தீபம் ந.பார்த்தசாரதியின் படைப்புகள்
* பேரறிஞர் சி.என்.அண்ணாதுரையின் படைப்புகள்
* மு.வரதராசனாரின் படைப்புகள்
* ந.பிச்சமூர்த்தியின் படைப்புகள்
* பாரதியார் படைப்புகள்
* பாரதிதாசன் படைப்புகள்
* ரமணிசந்திரன் படைப்புகள்
* சு.சமுத்திரம் படைப்புகள்
* ஆசிரியர் சாவி படைப்புகள்

வெளி இணைப்புகள்
---------------

* சென்னை நூலகம் இணையத்தளம்
**ஆஷா தேவி ஆர்யநாயகம்** (*Asha Devi Aryanayakam*) லாகூரைச் சேர்ந்த ஓர் இந்தியச் சுதந்திரப் போராட்ட வீராங்கனையாவார். 1901 முதல் 1972 வரையிலான காலப் பகுதியில் இவர் வாழ்ந்தார். கல்வியாளராகவும், காந்தியவாதியாகவும் ஆஷா தேவி செயற்பட்டார். மகாத்மா காந்தியின் சேவாகிராமம் மற்றும் வினோபா பாவேவின் பூதான இயக்கம் ஆகியவற்றுடன் ஆஷா நெருக்கமாக தொடர்பு கொண்டிருந்தார்.

வாழ்க்கைக் குறிப்பு
-------------------

முந்தைய பிரித்தானிய இந்தியாவில் 1901 ஆம் ஆண்டு லாகூரில் ஆஷா தேவி பிறந்தார். பேராசிரியரான பானி பூசண் ஆதிகாரி மற்றும் சர்ஜுபாலா தேவி ஆகியோர் இவரது பெற்றோர்களாவர். ஆஷா தனது குழந்தைப் பருவத்தை லாகூரிலும் பின்னர் பனாரசிலும் கழித்தார். தனது பள்ளிப்படிப்பு மற்றும் கல்லூரி படிப்புகளை வீட்டிலிருந்தபடியே கற்றார். எம்.ஏ. முதுகலைப் பட்டம் பெற்ற பின்னர் பனாரசு மகளிர் கல்லூரியில் ஆசிரிய உறுப்பினராக சேர்ந்தார். பின்னர், சாந்திநிகேதனில் சிறுமிகளைப் பார்த்துக் கொள்ளும் பொறுப்பை ஆஷா ஏற்றுக்கொண்டார். அங்கு ரவீந்திரநாத் தாகூரின் தனிச் செயலாளராக பணியாற்றிய இலங்கையைச் சேர்ந்த ஈ.ஆர். டபிள்யூ. ஆர்யநாயகத்தை சந்தித்து திருமணம் செய்து கொண்டார். தம்பதியருக்கு இரண்டு குழந்தைகள் பிறந்தன. இந்த சமயத்தில்தான் ஆஷா தேவி மோகன்தாஸ் கரம்சந்த் காந்தியின் கருத்துகளால் ஈர்க்கப்பட்டார். தனது கணவருடன் வார்தாவில் உள்ள சேவாகிராமத்தில் காந்தியுடன் சேர்ந்தார். ஆரம்பத்தில் ஆஷா மார்வாடி வித்யாலயத்தில் பணிபுரிந்தார், ஆனால் பின்னர் சர்வோதயக் கல்விக் கொள்கைகளை எடுத்துக் கொண்டு இந்துசுதானி சர்வோதய சங்கத்தில் சேர்ந்து பணியாற்றினார். 1954 ஆம் ஆண்டில் இந்திய அரசு ஆஷா சமுதாயத்திற்கு செய்த பங்களிப்புகளுக்காக நான்காவது மிக உயர்ந்த இந்தியக் குடிமை விருதான பத்மசிறீ விருதை வழங்கி சிறப்பித்தது. இவ்விருது பெற்ற முதல் நபர் என்ற சிறப்பும் இவருக்கு கிடைத்தது. ஆஷா தேவி ஆரண்யகம் மகாத்மா காந்தி தொடர்புடைய இரண்டு நூல்களை எழுதி வெளியிட்டுள்ளார்.

ஆஷா 1972 ஆம் ஆண்டு காலமானார்.

மேற்கோள்கள்
-----------

1. 1 2  "Boston University". Boston University. 2015. 31 March 2015 அன்று பார்க்கப்பட்டது.
2. 1 2 3  L. C. Jain (1998). *The City of Hope: The Faridabad Story*. Concept Publishing Company. பக். 330. பன்னாட்டுத் தரப்புத்தக எண்:9788170227489. .
3. 1 2 3  Aijazuddin Ahmad, Moonis Raza (1990). *An Atlas of Tribal India*. oncept Publishing Company. பக். 472. பன்னாட்டுத் தரப்புத்தக எண்:9788170222866. .
4. ↑  Geoffrey Carnall (2010). *Gandhi's Interpreter: A Life of Horace Alexander*. Edinburgh University Press. பக். 314. பன்னாட்டுத் தரப்புத்தக எண்:9780748640454. .
5. ↑  Bikram Sarkar (1989). *Land Reforms in India, Theory and Practice*. APH Publishing. பக். 275. பன்னாட்டுத் தரப்புத்தக எண்:9788170242604. .
6. ↑  "Padma Shri" (PDF). Padma Shri. 2015. 15 November 2014 அன்று மூலம் (PDF) பரணிடப்பட்டது. 11 November 2014 அன்று பார்க்கப்பட்டது. Unknown parameter `|=` ignored (உதவி)
7. ↑  Asha Devi Aryanayakam (1966). *The Teacher: Gandhi*. Bharatiya Vidya Bhavan. பக். 37. .
8. ↑  Asha Devi Aryanayakam (1958). *Shanti-Sena: die indische Friedenswehr*. Freundschaftsheim.

மேலும் வாசிக்க
--------------

* Asha Devi Aryanayakam (1966). *The Teacher: Gandhi*. Bharatiya Vidya Bhavan. பக். 37.
* Asha Devi Aryanayakam (1958). *Shanti-Sena: die indische Friedenswehr*. Freundschaftsheim.
**பூவை கலியாணசுந்தர முதலியார்** என்பவர் ஒரே நேரத்தில் எட்டு காரியங்களைச் செய்யும் அஷ்டாவதானம் எனும் கலையில் தேர்ச்சி பெற்றவர். தமிழ், சித்தாந்தப் புலமை மிக்கவர்.

இளமையும் கல்வியும்
------------------

பூவை கலியாணசுந்தர முதலியார் அண்ணாசுவாமி-உண்ணாமுலை ஆகியோர்க்கு 1854 ஆம் ஆண்டு,மே மாதம் 5 ஆம் நாளில் பிறந்தார். பூவிருந்தவல்லியில் தொடக்கக் கல்வியை முடித்தார். 1869 இல் சென்னை பச்சையப்பன் பாடசாலையில் தமிழும் ஆங்கிலமும் கற்றார். சைவ சித்தாந்தத்தை இராமலிங்கத் தம்பிரானிடம் பயின்றார். 1875 முதல் செங்கல்பட்டு மிஷன் பாடசாலையில் பயின்றார். அங்கு பேறை ஜெகந்நாதப் பிள்ளையிடம் தமிழ் இலக்கணங்கள் கற்றார்.

இதழ்ப்பணியும், நூற்பணியும்
--------------------------

*சித்தாந்தம்* எனும் இதழின் ஆசிரியராகப் பொறுப்பேற்று, அவ்விதழில் சித்தாந்தச் சாத்திரக் கருத்துகள் பலவற்றை எளிய நடையில் எழுதினார். சென்னையில் மெய்கண்ட சந்தானசபை என்ற சபையை நிறுவி, அதன்வழி நூல்நிலையம் ஒன்றை அமைத்தார். நூற்றுக்கும் மேற்பட்ட நூல்கள் எழுதிய இவர் அச்சிட்ட நூல்கள் 96. இந்து தேச சரித்திரத்தையும், இந்திய பீனல்கோடு சட்டத்தையும் முறையே 700, 500 விருத்தங்களால் பாடி, *பரத கண்ட இதிகாசம், நீதி சாகரம்* எனப் பெயரிட்டார்.

* செங்கல்பட்டு சுந்தர விநாயகர் பதிகம்
* திருவான்மியூர்ப் புராணம்
* ஏகாம்பரேசர் பதிகம்
* காமாட்சியம்மன் பதிகம்
* சித்தாந்தக்கட்டளை

முதலான பல நூல்கள் இயற்றியுள்ளார்.

இறப்பு
------

வாழ்வின் இறுதியில், காஞ்சிபுரம் ஞானப்பிரகாச சுவாமிகளிடம் துறவு மேற்கொண்டு, *கலியாணசுந்தர யதீந்தரர்* என்ற பெயருடன் துறவியாக வாழ்ந்தார்.1918 ஆம் ஆண்டு இறந்தார்.

உசாத்துணை
---------

* பெரியபெருமாள்," தமிழ் வளர்த்த நல்லறிஞர்கள்" மதி நிலையம்-2009.
* நூல்:தமிழ்ப் புலவர் பெருமக்கள்- ஆசிரியர்:வித்துவான் டி. கண்ணம்மாள்
* tamilandvedas.com
**பிமல் ஜலான்** (பிறப்பு: 17 ஆகத்து, 1941) என்பவர் பொருளியல் துறை அறிஞர் மற்றும் வங்கியாளர் ஆவார். இந்திய ரிசர்வ் வங்கியின் மேனாள் தலைவராக இரண்டு முறை பதவி வகித்தவர். இந்திய மாநிலங்கள் அவையின் உறுப்பினராகவும் இருந்தவர்.

வகித்த பதவிகள்
--------------

கொல்கத்தா பிரசிடென்சிக் கல்லூரியிலும், பின்னர் கேம்பிரிச்சுப் பல்கலைக் கழகங்களிலும் மற்றும் ஆக்சுபோர்டு பல்கலைக் கழகங்களிலும் கல்வி பயின்ற பிமல் ஜலான் 
1980 களில் இந்திய அரசின் முதன்மைப் பொருளியல் ஆலோசகராகவும், 1985- 89 களில் வங்கிச் செயலாளராகவும், 1991-92 இல் நிதி அமைச்சகத்தின்  நிதிதுறைச் செயலாளராகவும் இருந்தார். 1992 -1993 லும் 1998-2008லும் சார்பு பொருளியல் ஆராய்ச்சி தேசியக் குழுவின் தலைவராக இருந்தார். 1997 முதல் 2003 வரை இந்திய ரிசர்வ் வங்கியின் ஆளுநராக இருந்தார்.

ஐஎம்எப் மற்றும் உலக வங்கி ஆகிய பன்னாட்டு நிதி நிறுவனங்களில் இந்தியா சார்பாக உறுப்பினர் மற்றும் செயலர் பதவிகளில் இருந்தார்.

எழுதிய நூல்கள்
--------------

பொருளியல், வங்கியியல் தொடர்பான நூல்களை எழுதியுள்ளார். இந்தியப் பொருளியல் சிக்கல்கள், 21 ஆம் நூற்றாண்டு ஆயத்த இந்தியப் பொருளியல் கொள்கை போன்ற நூல்களை எழுதியுள்ளார்.

சான்றாவணம்
----------

1. ↑
2. ↑
மைய நரம்பு மண்டலம் (2) எனப்படுவது மூளை (1) முண்ணாண் (3) ஆகிய இரு பகுதிகளையும் உள்ளடக்கியது
**மைய நரம்பு மண்டலம்** *(Central nervous system - CNS)*, அல்லது **மைய நரம்புத் தொகுதி**, என்பது நரம்பு மண்டலத்தின் இரு பெரும் பிரிவுகளில் ஒன்றாகவும், மிகப்பெரிய பகுதியாகவும் இருப்பதுடன், தான் பெறும் தகவல்களை ஒன்றிணைத்து தொழிற்படும் ஆற்றல் கொண்டதாகவும் இருக்கின்றது. இது மூளை மற்றும் முண்ணாணை (தண்டுவடத்தை) உள்ளடக்கியது. விழித்திரையும் (retina), விழி நரம்பும் (optic nerve), முளைய விருத்தியின் போது மூளைவிருத்தி நிகழ்கையில், அங்கிருந்து உருவாகும் வெளிவளர்ச்சிகளாக இருப்பதனால், அவையும் மைய நரம்பு மண்டலப் பகுதியாகவே கொள்ளப்படுகின்றது. இவை மட்டுமே நேரடியாப் பார்க்கக்கூடிய அமைப்புக்களாக உள்ளன. மைய நரம்பு மண்டலமானது, புற நரம்பு மண்டலத்தோடு *(peripheral nervous system)* இணைந்து உயிரினத்தின் நடத்தை, தொழிற்பாடுகளைக் கட்டுப்படுத்துகின்றது.  

  

மையநரம்பு மண்டலம் எலும்புகளால் பாதுகாக்கப்படுகிறது. மூளை கபால எலும்புகளாலும், முண்ணாண் முதுகெலும்புகளாலும் பாதுகாக்கப்பட்டுள்ளன.

பரிணாமம்
--------

பரிணாம வளர்ச்சியில் பிளனேரியா எனும் தட்டைப்புழுவில் தான் தெளிவாக வேறுபடுத்தி அறியக்கூடிய மைய நரம்பு மண்டலம் மற்றும் புற நரம்பு மண்டலம் எனும் வேறுபாடு காணப்படுகிறது. பாலூட்டிகளில் மட்டுமே புதுமூளைப்புறணி காணப்படுகிறது. பைப்பாலூட்டிகள், பிளாட்டிபசு போன்றவற்றில் பெரும்பாலான நஞ்சுக்கொடிப் பாலூட்டிகளின் மூளையில் காணப்படுவது போல் மேடு பள்ளங்கள் கிடையாது. எலி நஞ்சுக்கொடிப் பாலூட்டியெனினும் அதன் சிறிய மூளையில் மேடு பள்ள மடிப்புகள் இல்லை. பூனையில் ஓரளவு மடிப்புகள் உண்டு. மனிதரிலோ அளவற்ற மடிப்புகள் உண்டு.:198–199

மேற்கோள்கள்
-----------

1. ↑  "Sensory Reception: Human Vision: Structure and function of the Human Eye" vol. 27, Encyclopaedia Britannica, 1987
2. ↑  Hickman, Jr. Cleveland P.; Larry S. Roberts, Susan L. Keen, Allan Larson, Helen L'Anson, David J. Eisenhour (2008). *Integrated Princinples of Zoology: Fourteenth Edition*. New York, NY, USA: McGraw-Hill Higher Education. பக். 733. பன்னாட்டுத் தரப்புத்தக எண்:978-0-07-297004-3.
3. ↑  Campbell, Neil A.; Jane B. Reece, Lisa A. Urry, Michael L. Cain, Steven A. Wasserman, Peter V. Minorsky, Robert B. Jackson (2008). *Biology: Eighth Edition*. San Francisco, CA, USA: Pearson / Benjamin Cummings. பக். 1065. பன்னாட்டுத் தரப்புத்தக எண்:978-0-8053-6844-4.
4. ↑  Katsuhiko Mineta, et al. (2003). "Origin and evolutionary process of the CNS elucidated by comparative genomics analysis of planarian ESTs" (pdf). *PNAS* **100** (13): 7666–7671. doi:10.1073/pnas.1332513100. பப்மெட்:12802012. பப்மெட் சென்ட்ரல்:164645.. பார்த்த நாள்: 2011-02-01.
5. 1 2  Bear, Mark F.; Barry W. Connors, Michael A. Paradiso (2007). *Neuroscience: Exploring the Brain: Third Edition*. Philadelphia, PA, USA: Lippincott Williams & Wilkins. பக். 196–199. பன்னாட்டுத் தரப்புத்தக எண்:978-0-7817-6003-4. .
6. ↑  Kent, George C.; Robert K. Carr (2001). *Comparative Anatomy of the Vertebrates: Ninth Edition*. New York, NY, USA: McGraw-Hill Higher Education. பக். 408. பன்னாட்டுத் தரப்புத்தக எண்:0-07-303869-5. .
**ஆஷ்டன் குட்சர்** (**Ashton Kutcher**, பிறப்பு: பிப்ரவரி 7, 1978) ஒரு அமெரிக்க நாட்டு நடிகர், தயாரிப்பாளர் மற்றும் விளம்ப்பர நடிகர் ஆவார். இவர் 1999ம் ஆண்டு **கமிங் சூன்** என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து கெஸ் ஹூ, எ லாட் லைக் லவ், வேலண்டைன்ஸ் டே, ஜோப்ஸ் போன்ற பல திரைப்படங்களிலும் மற்றும் டூ அண்டு எ ஹாஃப் மென் போன்ற பல தொலைக்காட்சி தொடர்களும் நடித்துள்ளார்.

தனிப்பட்ட வாழ்க்கை
------------------

இவர் நடிகை **டெமி மூரை** 2003ம் ஆண்டு முதல் காதலித்து வந்தார். 24ம் திகதி 2005ம் ஆண்டு அவரை திருமணம் செய்து கொண்டார். 2013ம் ஆண்டு இருவரும் விவாகரத்து செய்தார்கள்.

திரைப்பட வாழ்க்கை
-----------------

இவர் 1999ம் ஆண்டு **கமிங் சூன்** என்ற திரைப்படத்தின் மூலம் திரைப்படத்துறைக்கு அறிமுகமானார். அதை தொடர்ந்து கெஸ் ஹூ, எ லாட் லைக் லவ், வேலண்டைன்ஸ் டே, ஜோப்ஸ் உள்ளிட்ட 21 திரைப்படங்களில் நடித்துள்ளார். 2013ம் ஆண்டு ஜோப்ஸ் என்ற திரைப்படத்தில் **ஸ்டீவ் ஜோப்ஸ்** என்ற கதாபாத்திரத்தில் நடித்துள்ளார் என்பது குறிப்படத்தக்கது.

### திரைப்படங்கள்

| ஆண்டு | திரைப்படம் | குறிப்புகள் |
| --- | --- | --- |
| 1999 | கமிங் சூன் |  |
| 2000 | டவுன் டூ யூ |  |
| 2000 | ரெய்ண்டீர் கேம்ஸ் |  |
| 2000 | டூடு, வேர் இஸ் மை கார்? |  |
| 2001 | டெக்சாஸ் ரேஞ்சர்ஸ் |  |
| 2003 | ஜஸ்ட் மேரீடு |  |
| 2003 | மை பாஸ்’ஸ் டாட்டர் |  |
| 2003 | சீப்பர் பை த டசன் | பெயர் குறிப்பிடப்படாதது |
| 2004 | தி பட்டர்பிளை எபெக்ட் |  |
| 2005 | கெஸ் ஹூ |  |
| 2005 | எ லாட் லைக் லவ் |  |
| 2006 | பாபி |  |
| 2006 | தி கார்டியன் |  |
| 2006 | ஓபன் சீஸன் | குரல் |
| 2008 | வாட் ஹேப்பண்டு இன் வேகஸ் |  |
| 2009 | ஸ்ப்ரெட் |  |
| 2009 | பெர்சனல் எபெக்ட்ஸ் |  |
| 2010 | வேலண்டைன்ஸ் டே |  |
| 2010 | கில்லர்ஸ் |  |
| 2011 | நோ ஸ்டிரிங்க்ஸ் அட்டாச்டு |  |
| 2011 | நியூ இயர்ஸ் ஈவ் |  |
| 2013 | ஜோப்ஸ் |  |

சின்னத்திரை
-----------

*டூ அண்டு எ ஹாஃப் மென்* திரைப்படத்தில் நடித்த ஜோன் கிரையருடன் ஆஷ்டன், செப்டம்பர் 2011
இவர் திரைப்படத்துறைக்கு வருவதற்கு முன் என்ற **தட் '70 ஸ் ஷோ** தொலைக்காட்சி தொடரில் நடித்துள்ளார். அந்த தொடரை தொடர்ந்து *ஜஸ்ட் ஷூட் மீ, ரோபோட் சிக்கன், மென் அட் வொர்க்* உள்ளிட்ட 8 தொடர்களில் நடித்துள்ளார். தற்பொழுது டூ அண்டு எ ஹாஃப் மென் என்ற தொடரில் நடித்துகொண்டு இருக்கின்றார், இந்த தொடர் மாபெரும் வெற்றி தொடர் ஆகும்.

### தொடர்கள்

* 1998–2006 - தட் '70 ஸ் ஷோ
* 2001 - ஜஸ்ட் ஷூட் மீ
* 2002 - கிரவுண்டடு ஃபார் லைஃப்
* 2003–2007, 2012 - பங்குடு
* 2005 - ரோபோட் சிக்கன்
* 2008 - மிஸ் கைடடு
* 2011 – டூ அண்டு எ ஹாஃப் மென் - ஒளிபரப்பில்
* 2013 - மேன் அட் வோர்க்

ஒரு தயாரிப்பாளராக
-----------------

இவர் 2002ம் ஆண்டு **பங்குடு** என்ற தொடரை முதல் முதலில் தயாரித்தார். அதை தொடர்ந்து, *பியூட்டி அண்டு த ஜீக், கேம் ஷோ இன் மை ஹெட், ரூம் 401* உள்ளிட்ட பல தொடர்களை தயாரித்துள்ளார் என்பது குறிப்பிடத்தக்கது. 2013ம் ஆண்டு **Forever Young** என்ற தொடரை தயாரித்துள்ளார் இந்த தொடர் தற்பொழுது ஒளிபரப்பாகின்றது.

வெளி இணைப்புகள்
---------------

* ஐ.எம்.டி.பி இணையத்தளத்தில் ஆஷ்டன் குட்சர்
* ஆஷ்டன் குட்சர் at Allmovie
* ஆஷ்டன் குட்சர் at People.com
* டுவிட்டரில் ஆஷ்டன் குட்சர் Edit this at Wikidata
**பிமினி முறுக்கு** என்பது கரைக்கு அப்பால் கடலில் மீன்பிடிக்கும் இழுவைப் படகுகளிலும் விளையாடுக்குரிய படகுகளிலும் பயன்படுகின்றது. "பிமினி முறுக்கு" ஒரு கயிற்றின் முனையில் தடம் ஒன்றை உருவாக்குகிறது. இந்தத் தடம், கட்டும் முறையினால் உருவாக்கப்படும் நீண்ட கயிற்றுச் சுருளினால் இறுக்கமாகக் கட்டப்படுகிறது. பிமினி முறுக்குத் தடம் அது அமைந்திருக்கும் கயிற்றிலும் கூடிய வலிமை கொண்டது. தான் கட்டப்பட்டுள்ள கயிற்றின் வலிமையைக் குறைக்காத மிகச் சில முடிச்சுக்களுள் இதுவும் ஒன்று.

சுற்றுக்கள் அதிகமாகும்போது முடிச்சின் வலிமை அதிகமாகிறது என்று முற்காலத்தில் பலர் நம்பினர்.[*மேற்கோள் தேவை*] தனியொரு கயிற்றில் 20-30 சுற்றுக்களும், பின்னப்பட்ட கயிற்றில் 60 அல்லது அதற்கு மேற்பட்ட சுற்றுக்களும் மிகக்கூடிய வலிமை தொட்டவை எனவும் சொல்லப்பட்டது ஆனால் ,

* பிமினி முறுக்கு முடிவது எப்படி?பிமினி முறுக்கு முடிவது எப்படி?
* பிமினி முறுக்கு முடிதல்.பிமினி முறுக்கு முடிதல்.
* tie with helptie with help

குறிப்புகள்
-----------

இவற்றையும் பார்க்கவும்
----------------------

* முடிச்சு
* முடிச்சுக்களின் பட்டியல்

வெளியிணைப்புக்கள்
-----------------

* பிமினி முடிச்சு முடியும் முறையை விளக்கும் நிகழ்படம். பரணிடப்பட்டது 2013-08-20 at the வந்தவழி இயந்திரம்
* ஃபிசா.காம் (fisha.com)
**மகா பம்படம் (Maha Pambata),** அல்லது 'பெரிய கல்' என்பது தமிழ் மன்னன் எல்லாளனுக்கு (கி.மு .235 - கிமு 161) சொந்தமான ஒரு பிரபலமான போர் யானையாகும்.

இலங்கையில், மன்னர்கள் தங்கள் எதிரிகளுடனான தனிச்சமருக்குச் செல்லும்போது போர் யானைகளைப் பயன்படுத்துவது பழங்காலத்து வழக்கமல்ல.  தனது போர் யானையான கந்துலா மீது சவாரி செய்த போரிட்ட துட்டகைமுனுக்கு போரில் மகா பம்படம் என்ற புகழ்பெற்ற யானையின் மீது ஏறி எல்லாளன் போரிட்டான்.

எல்லாளனுடனான போர்
-----------------

எல்லாளன் எனும் தமிழ் மன்னன் அநுராதபுரத்தை தலைநகராகக் கொண்டு சுமார் நாற்பத்து நான்கு ஆண்டுகள் ஆட்சி புரிந்தான். அவனுடன் போர்தொடுத்த துட்டகமுனுவின் படைகள் எல்லாளன் படையிடம் தோற்று பின்வாங்க ஆரம்பித்தன , போரில் தோல்வியை தவிர்ப்பதற்காக துட்டகைமுனு சாதுரியமாக, எல்லாளனை ஒற்றைச்சமருக்கு அழைக்க, யுத்த தர்மத்தின் படி எல்லாளனும் அதை ஏற்று போர் புரிந்தான், நீண்ட நேர சமருக்கு பிறகு, வயோதிகனான எல்லாளனை, துட்டகைமுனு வெற்றிபெற்றான், இறந்த எல்லாளனின் வீரத்தை மெச்சி, அவனுக்கு சிலை எழுப்பி, மரியாதை செய்தான்

மேற்கோள்கள்
-----------

1. ↑  Sri Lankan Elephants
2. ↑  "War Against King Elara". 28 May 2008.
**மார்ஜோரி காட்ப்ரே** (*Marjorie Godfrey*)(29 மார்ச் 1919 - 27 அக்டோபர் 2003) ஐந்தாவது மக்களவை மற்றும் ஆந்திரப் பிரதேச சட்டமன்றத்தில் ஆங்கிலோ-இந்தியருக்கா பரிந்துரைக்கப்பட்ட சட்டமன்ற நியமன உறுப்பினர் ஆவார்.

ஆரம்ப கால வாழ்க்கை
------------------

மார்ஜோரி 1919ஆம் ஆண்டு மார்ச் 29 ஆம் தேதி ஆந்திராவின் ஐதராபாத்தில் பிறந்தார். இவர் உசுமானியா பல்கலைக்கழகத்தில் இளங்கலைப் பட்டம் பெற்றார்.

தொழில்
------

கல்வியாளரான, காட்ப்ரே 17 ஆண்டுகள் தேர்வுகள் மற்றும் தேர்வுகளுக்கான கண்காணிப்பாளராகச் செயல்பட்டார். ஐதராபாத் கத்தோலிக்க சங்கத்தை நிறுவினார். 197-ல் ஐந்தாவது மக்களவைக்குப் பரிந்துரைக்கப்பட்ட இரண்டு ஆங்கிலோ-இந்திய உறுப்பினர்களில் இவரும் ஒருவர். இதற்கு முன், இவர் நான்கு ஆண்டுகள் ஆந்திரப் பிரதேச சட்டப் பேரவையின் நியமன உறுப்பினராகவும், அகில இந்திய ஆங்கிலோ-இந்தியன் சங்கத்தின் நிர்வாகக் குழுவின் துணைத் தலைவராகவும் இருந்தார்.

காட்ப்ரே மத்திய சமூக நல ஆலோசனைக் குழுவில் பணியாற்றினார். ஆங்கிலோ-இந்தியக் கல்விக்கான மாநிலங்களுக்கு இடையேயான வாரியத்தில் ஆந்திரப் பிரதேசத்தைப் பிரதிநிதித்துவப்படுத்தினார்.

தனிப்பட்ட வாழ்க்கை
------------------

10 சனவரி 1949-ல், மார்ஜோரி ஆலன் காட்ப்ரேவை மணந்தார். இத்தம்பதியருக்கு இரண்டு குழந்தைகள் இருந்தனர். இவர் 27 அக்டோபர் 2003 அன்று மாரடைப்பு காரணமாக இறந்தார். ஆந்திரப் பிரதேச தேவாலய குழு மற்றும் ஐதராபாத் கத்தோலிக்க சங்கம் இவரது மறைவுக்கு இரங்கல் தெரிவித்தன.

மார்ஜோரி மகள் தெல்லா காட்ஃபிரேயும் ஆந்திரப் பிரதேச மாநில சட்டமன்றத்தில் நியமன உறுப்பினராக இருந்துள்ளார்.

மேற்கோள்கள்
-----------

1. 1 2 3  "Members Bioprofile: Godfrey, Shrimati Marjorie". மக்களவை (இந்தியா). 6 November 2017 அன்று பார்க்கப்பட்டது.
2. 1 2  "Thirteenth Loksabha: Session 14 Date: 05-12-2003". மக்களவை (இந்தியா). 6 November 2017 அன்று பார்க்கப்பட்டது.
3. 1 2  "Marjorie Godfrey dies".. பார்த்த நாள்: 2021-05-24.
4. ↑   *Careers Digest*. .
உருளைக் கூட்டை வாகனங்கள் வட்டப்பாதையில் சுற்றுகின்றன.
சீரான வட்ட இயக்கத்தை உணரும் ஒர் உடலிற்கு அதன் வட்டப்பாதையை தக்கவைப்பதற்கு படத்தில் காட்டப்பட்ட அச்சின் திசையில் ஓர் மையநோக்கு விசை தேவைப்படுகிறது.
**மையநோக்கு விசை** (*centripetal force*) என்பது ஒரு பொருளை வளைந்த பாதையில் பயணிக்க வைக்கும் விசையாகும். அதன் திசை எப்பொழுதும் பொருளின் திசைவேகத்திற்கு செங்குத்தானதாகவும் அக்கணத்தில் வளைவுப் பாதையின் மையத்தை நோக்கிச் செல்வதாகவும் இருக்கும். மையநோக்கு விசையே வட்ட இயக்கத்திற்கு காரணமாகும்.

எளிமையாக கூறுவதாயின் மையநோக்கு விசையென்பது சீரான வேகத்தில் இயங்கும் பொருளை வட்டப்பாதையில் வைத்திருக்கும் அதன் ஆரத்தின் வழியே வட்டத்தின் மையத்தினை நோக்கியிருக்கும் விசை எனலாம்.

சமன்பாடு
--------

வளைவின் ஆரை *r* ஆக இருக்கும் பாதையில் *v* எனும் தொடுகோட்டு வேகத்துடன் இயங்கும் *m* நிறையுள்ள பொருளின் மீது செயல்படும் மையநோக்கு விசை:

{\displaystyle F=ma\_{c}={\frac {mv^{2}}{r}}}
இங்கு {\displaystyle a\_{c}} மையநோக்கு முடுக்கம்.

இவ்விசை வட்டத்தின் மையம் பற்றிய கோணவேகம் *ω* சார்பாக இவ்வாறு எழுதப்படலாம்:

{\displaystyle F=mr\omega ^{2}.\,}
ஒர் சுழற்சிக்கான கால அளவு *T*யைக் கொண்டு சமன்பாட்டைப் பின்வருமாறு எழுதலாம்:

{\displaystyle F=mr{\frac {4\pi ^{2}}{T^{2}}}.}

மையநோக்கு விசைக்கான மூலங்கள்
----------------------------

ஒரு கோளைச் சுற்றி வரும் செயற்கைக்கோளிற்கு மையநோக்குவிசை அக்கோளின் ஈர்ப்பு விசையால் வழங்கப்படுகிறது.

கயிற்றில் கட்டி கிடைத்தளத்தில் சுழற்றப்படும் பொருளுக்கான மையநோக்கு விசை அக்கயிற்றின் இழுவையால் வழங்கப்படுகிறது.

மேற்கோள்களும் குறிப்புகளும்
---------------------------

1. ↑  Chris Carter (2001). *Facts and Practice for A-Level: Physics*. S.l.: Oxford Univ Press. பக். 30. பன்னாட்டுத் தரப்புத்தக எண்:978-0-19-914768-7.
2. ↑  Colwell, Catharine H. "A Derivation of the Formulas for Centripetal Acceleration". *PhysicsLAB*. 31 July 2011 அன்று பார்க்கப்பட்டது.
**திதியன்** என்னும் சங்க கால அரசனைப் பற்றிக் கீழ்க்காணும் அகநானூற்றுப் பாடல்கள் தெரிவிக்கின்றன.

அகம் 25, 36, 45, 126, 145, 196, 262, 322, 331
அசுரரைத் திதியின் சிறார் என்பர். இவனது பெயர் இதனோடு தொடர்புடையதாகலாம்.

திதியன் பொதியமலைப் பகுதியை ஆண்ட அரசன். 

பொதியமலை அரசன் திதியன் வேற்படையும், தேர்ப்படையும் மிகுதியாக உடையவன்.

திதியன் பாணர்களுக்குப் பல அணிகலன்களை நல்கி அவர்களுக்கு அறத்துறையாக விளங்கினான்.

சினங்கெழு திதியன் தலையாலங்கானப் போரில் நெடுஞ்செழியனைத் தாக்கித் தோற்றுப்போனான்.

பொதிய மலை திதியன் வேறு, அழுந்தூர் வேள் திதியன் வேறு

அன்னியை வீழ்த்தியவனும், கரிகாலனின் தாய் வழி பாட்டனும் அழுந்தூர் திதியனே.

அன்னிக்கும் திதியனுக்கும் குறுக்கைப் பறந்தலை என்னுமிடத்தில் போர் நடந்தது. போரில் அன்னியின் காவல்மரமான புன்னையைத் திதியன் வெட்டிச் சாய்த்தான். 

இந்த ஊர் குறுக்கை பிற்காலத்தில் நம்மாழ்வார் பிறந்த திருக்குறுக்கை ஆகும். அப்பர் இவ்வூர்ச் சிவபெருமானைப் பாடியுள்ளார்.

அரசன் திதியனை அன்னி என்பவன் தாக்கினான். மிழலை நாட்டை நீடூரைத் தலைநகராகக் கொண்டு ஆண்ட எவ்வி திதியனைத் தாக்கவேண்டாம் என்று அன்னிக்குத் தெரிவித்தான். அன்னி எவ்வியின் சொல்லைக் கேளாமல் தாக்கிப் போரில் மாண்டான். 

பயறு விளைந்திருந்த வயலில் பசு ஒன்று புகுந்து தின்றுவிட்டது என்னும் குற்றத்துக்காக ஊர்முது கோசர் மன்றத்தில் கூடி மேய்வதைப் பார்க்காமல் இருந்த பசுக்காரனின் கண்ணைக் குத்தி ஊனமாக்கிவிட்டனர். கண்ணை இழந்தவனின் மகள் அன்னி மிஞிலியன். இந்த அன்னியின் கணவன் மிஞிலியன். எனவே இவளைப் பரணர் 'அன்னி மிஞிலியன்' என்று குறிப்பிடுகிறார். ஊர்முது கோசரைப் பழிக்குபழி வாங்குவதாக இந்த அன்னி சபதம் செய்துகொண்டாள். உண்கலத்தில் உணவு உண்ணாமலும், உடுத்த துணியைத் துவைத்து உடுத்தாமல் அழுக்குத் துணியையே உடுத்திக்கொண்டும் சினம் மாறாமல் விரதம் மேற்கொண்டிருந்தாள். அரசன் திதியனிடம் தன் குறையைச் சொல்லி முறையிட்டுக்கொண்டாள். திதியன் தன் பெரும் படையுடன் சென்று கண்ணைத் தோண்டிய ஊர்முது கோசரைக் கொன்றான். அன்னி மிஞிலி சினம் தணிந்தாள்.

சான்றுகள்
---------

1. ↑   பரிபாடல் 3 அடி6.
2. ↑  செல்சமம் கடந்த வில்கெழு தடக்கை, பொதியிற் செல்வன் பொலந்தேர்த் திதியன், இன்னிசை இயத்தின் கறங்கும் கல்-மிசை அருவி (குற்றாலம்) – ஒல்லையூர் தந்த பூதப்பாண்டியன் – அகம் 25
3. ↑   பரணர் - அகம் 322,
4. ↑   மாமூலனார் - அகம் 331
5. ↑   நக்கீரர் – அகம் 36
6. ↑  வெள்ளிவீதியார் அகம் 45, கயமனார் அகம் 145
7. ↑  நக்கீரர் அகம் 126
8. ↑  பரணர் - அகம் 262, தந்தை கண் கவின் அழித்ததன் தப்பல், தெறுவர, ஒன்றுமொழிக் கோசர்க் கொன்று முரண் போக்கிய, கடுந்தேர்த் திதியன் அழுந்தை, கொடுங்குழை அன்னி மிஞிலியன் இயலும் - பரணர் அகம் 196
**ஆடிட்டர் ரமேஷ் கொலை வழக்கு** என்பது பாஜக மாநில செயலாளர் ஆடிட்டர் ரமேஷ் என்பவர் சேலம் மரவனேரியில் உள்ள தனது வீட்டில், 2013 ஜூலை 19-ம் தேதி கொலை செய்யப்பட்டதை விசாரிக்கும் வழக்காகும். இக்கொலையைக் கண்டித்தும், தொடர்ச்சியாகத் தங்கள் நிர்வாகிகளின் படுகொலையைக் கண்டித்தும் 2013 ஜூலை 22ல் மாநிலம் தழுவிய கடையடைப்புப் போராட்டத்திற்கு பாஜக அழைப்புவிடுத்தது. இது தொடர்பாக மத்திய புலனாய்வுக் காவல்துறை வழக்கு பதிவு செய்து, பிலால் மாலிக், பன்னா இஸ்மாயில், பக்ரூதின் உள்ளிட்டோரை கைது செய்து, வேலூர் சிறையில் அடைத்தனர். மேலும் 100 பக்கம் கொண்ட குற்றப் பத்திரிகையையும் தாக்கல் செய்தனர்.

ஆதாரங்கள்
---------

1. ↑  "ஆடிட்டர் ரமேஷ் கொலை வழக்கு: பக்ருதீன் உள்பட 3 பேருக்கு குற்றப்பத்திரிகை". விகடன். 6 மார்ச் 2018 அன்று பார்க்கப்பட்டது.
2. ↑  "Special police teams formed to trace Tamil Nadu general secretary's assailants﻿". firstpost. 6 மார்ச் 2018 அன்று பார்க்கப்பட்டது.
3. ↑  "ஆடிட்டர் ரமேஷ் கொலை வழக்கில் ஆயிரம் பக்க குற்றப் பத்திரிகை: சேலம் நீதிமன்றத்தில் தாக்கல்﻿". தமிழ் இந்து. 6 மார்ச் 2018 அன்று பார்க்கப்பட்டது.
**பிரான்சுவா மன்சா** (*François Mansart*, 23 சனவரி 1598 - 23 செப்டெம்பர் 1666) என்பவர் ஒரு பிரெஞ்சுக் கட்டிடக்கலைஞர். இவரே பிரான்சின் பரோக் கட்டிடக்கலையில் செந்நெறியியத்தை அறிமுகம் செய்தவராகக் கருதப்படுகின்றார். உயர் தரமான மெருகு, நயம், நேர்த்தி என்பவை பொருந்திய ஆக்கங்களை உருவாக்கிய இவரே 17 ஆம் நூற்றாண்டின் மிகச் சிறந்த பிரெஞ்சுக் கட்டிடக்கலைஞர் எனப் *பிரித்தானிக்கா கலைக்களஞ்சியம்* கூறுகின்றது.

இவரைப் பொதுவாக மன்சா எனவே அழைத்தனர். கட்டிடங்களில் இரண்டு வெவ்வேறு சரிவுகளைக் கொண்ட, நாற்புறம் சரிந்த கூரைகளை இவர் பயன்படுத்தினார். கூடிய சரிவு கொண்ட கூரைப் பகுதியில் சாளரங்களை அமைத்து, உயரமான கூரைப் பகுதிக்குக் கீழ், மக்கள் பயன்படுத்துவதற்கு உகந்த இடவசதிகளை உருவாக்கினார். இவ்வாறான கூரைகள் பின்னர் இவரது பெயரில், *மன்சார்ட் கூரை* (mansard roof) எனப் பெயர்பெற்றது.

வாழ்க்கை
--------

இவரது தந்தையார் பாரிசில் தலைமைத் தச்சராகப் பணிபுரிந்தார். இவர் ஒரு கட்டிடக்கலைஞராகப் பயிற்சி பெற்றவர் அல்ல. இவர் ஒரு கற்கொத்தனாராகவும், சிற்பியாகவும் பயிற்சிபெற இவரது உறவினர்கள் உதவினர். நான்காம் என்றியின் ஆட்சிக் காலத்தில் மிகப் புகழ் பெற்ற கட்டிடக்கலைஞராக விளங்கிய சலோமோன் டி புரோசு என்பவரின் கலைக்கூடத்திலேயே இவர் கட்டிடக்கலை தொடர்பான திறன்களைப் பெற்றுக்கொண்டதாகக் கருதப்படுகின்றது.

1620களில் இருந்து, ஒரு கட்டிடக்கலைஞராக இவரது திறமைக்காகவும், பாணிக்காகவும் இவர் பெரும் புகழ்பெற்று விளங்கினார். ஆனாலும், இவர் ஒரு பிடிவாதக்காரராகவும், கடும் செம்மைவாதியாகவும் மக்கள் இவரைப் பார்த்தனர். தான் விரும்பியபடி அமையாவிட்டால் கட்டிய கட்டிடங்களை இடித்துத் திரும்பவும் கட்டுபவர் எனக் கூறுகின்றனர். மன்சாவைப் பணிக்கமர்த்திக் கட்டிடங்களை அமைப்பது பெரும் செலவு பிடிக்கக்கூடியது என்பதால். பெரும் பணக்காரர்கள் மட்டுமே இவரைக் கொண்டு கட்டிடங்களை அமைப்பிக்கக் கூடியதாக இருந்தது.
**பிராமணி ஆறு** (*Brahmani River*) என்பது இந்தியாவில் சார்க்கண்டு மற்றும் மேற்கு வங்காளத்தில் பாயும் ஒரு ஆறு ஆகும். இது துவாரகா ஆற்றின் கிளை ஆறாகும்.

சொற்பிறப்பியல்
--------------

ஆற்றோட்டம்
----------

பிராமணி ஆறு சார்க்கண்டில் உள்ள சந்தால் பர்கானாசில் உருவாகிறது. இதன் பின்னர் பிர்பூம் மாவட்டத்தில் பாய்கிறது. இது ராம்பூர்ஹாட் உட்பிரிவை இரண்டாகப் பிரிக்கிறது. பிராமணி இறுதியாக முர்டிதாபாத் மாவட்டத்தில் பாய்ந்து துவாரகா ஆற்றுடன் இணைகிறது.

இது கூழாங்கற்கள் மற்றும் மஞ்சள் களிமண் நிறைந்த படுக்கைகள் கொண்ட ஒரு மலை நீரோடையாகும்.

பைதாரா தடுப்பணை
---------------

பிராமணி மீது பைதாரா தடுப்பணை கட்டப்பட்டுள்ளது. இதன் கொள்ளளவு 540,000 கன சதுர மீட்டர்கள் (440 acre⋅ft) ) ஆகும்.

படம்
----

பிராமணி ஆறு

மேலும் பார்க்கவும்
------------------

* துவாரகா ஆறு

மேற்கோள்கள்
-----------

1. ↑  O’Malley, L.S.S. ICS, *Birbhum*, *Bengal District Gazetteers*, p. 5, 1995 reprint, Government of West Bengal
2. ↑  "Murshidabad". District administration. 2009-03-05 அன்று மூலம் பரணிடப்பட்டது. 2009-08-19 அன்று பார்க்கப்பட்டது.
3. ↑  "Poverty and Vulnerability" (PDF). *Vulnerability due to flood*. Human Development Report: Birbhum. 2010-08-07 அன்று மூலம் (PDF) பரணிடப்பட்டது. 2010-06-15 அன்று பார்க்கப்பட்டது.

வெளி இணைப்புகள்
---------------
கோழி
சேவல்
**ரோட் தீவு சிகப்புக் கோழி** ( **Rhode Island Red** ) என்பது ஒரு அமெரிக்க கோழி இனமாகும். இவை இறைச்சிக்காகவும் முட்டைக்காகவும் வளர்க்கப்படுகின்றன. இவை பார்க்க அழகானவையாகவும், அதிகப்படியான முட்டையிடும் திரனுக்காகவும் கொல்லைப்புறங்களில் வளர்க்க சிறந்தவையாகக் கருதப்படுகின்றன. இப்பறவைகள் ரோட் தீவின் தேசியப் பறவையாகும். இப்பறவை மாகாணத்தை பூர்வீகமாக கொள்ளாதவை என்றாலும், மூன்று அமெரிக்க மாகாணங்களின் மாநிலப்பறவையாக உள்ளது.

விளக்கம்
--------

இக்கோழிகள் ரோடு தீவில் மிகுதியாக வளர்க்கப்பட்டதால் இப்பெயர் பெற்றன. இக்கோழிகள் சிவப்பு நிறமாக அழகாகவும் முதுகு, நெஞ்சு, தொடை பாகங்களில் மிகுதியான சதைப்பற்றுடன் இருக்கும்.

பயன்
----

ரோடுத் தீவு சிகப்புக் கோழிகள் வாரத்துக்கு 5 முதல் 7 முட்டைகள்வரை இடக்கூடியன. இக்கோழிகள் தோராயமாக முதல் முட்டையிடும் பருவத்தில் 312 முட்டைகள்வரை இடும், இரண்டாம் பருவத்தில் 223 முட்டைகள் இடும்.

மேற்கோள்கள்
-----------

1. ↑  Conservation Priority List.
2. ↑  "Rhode Island State Bird - Rhode Island Red". 50states.com. 1954-05-03. 2012-08-25 அன்று பார்க்கப்பட்டது.
3. ↑  "Rhode Island Red's Success". *The Sydney Morning Herald*. April 1, 1938.. பார்த்த நாள்: September 16, 2015.
4. ↑  "Poultry Breeds - Rhode Island Red Chickens". Ansi.okstate.edu. 1997-06-26. 2012-08-25 அன்று பார்க்கப்பட்டது.
5. ↑  Mallia Azzopardi, 2014.[*full citation needed*]
சி்ந்தனையாளர் **கணபதி கணேசன்** (மார்ச் 3, 1955 - நவம்பர் 13, 2002) தமிழ் இதழியல் உலகில் நன்கு அறியப்பட்டவர். இலங்கை, தமிழ்நாடு, மலேசியா நாடுகளில் இதழாசிரியராகப் பணியாற்றியவர்.

வாழ்க்கைக் குறிப்பு
-------------------

இவரின் இயற்பெயர் கணபதி கணேசலிங்கம். யாழ்ப்பாணம் திருநெல்வேலியில் பிறந்தவர். தொடக்கக் கல்வி முதல் உயர்க்கல்வி வரை யாழ்ப்பாணம் இந்துக் கல்லூரியில் பயின்றார்.

1970ஆம் ஆண்டிலிருந்து கணபதி கணேசன், *மதுரா* என்ற புனைப் பெயரில் ஈழநாடு, தினகரன், சிரித்திரன், செவ்வந்தி, வீரகேசரி, போன்ற இலங்கை இதழ்களிலும் மலேசியாவில் வாழ்ந்த காலத்தில் இதயம், மலேசிய நண்பன், மக்களோசை போன்ற இதழ்களிலும் எழுதி வந்தார்.

1981ஆம் ஆண்டு யாழ்ப்பாணத்தில் வெளிவந்த *மேகம்* என்ற சிறு இதழ் ஒன்றின் ஆசிரியராக இருந்தார். தமிழகத்தில் வாழ்ந்த காலத்தில் 'மக்கள் பாதை மலர்கிறது', 'பொங்கும் தமிழமுது' போன்ற இதழ்களின் ஆசிரியராக பணியாற்றினார். 1998 ஆம் ஆண்டு மலேசியாவில் வெளிவரத் தொடங்கிய செம்பருத்தி மாத இதழின் பொறுப்பாசிரியராக பொறுப்பேற்று திறம்பட செயல்பட்டார். மலேசியத் தமிழர்களின் வாழ்வியல் உரிமைகள் குறித்து புள்ளி விவரங்களுடன் ஆய்வுக் கட்டுரைகள் எழுதினார்.

அவர் மூன்று கவிதை நூல்களை வெளியிட்டுள்ளார். அவரின் இறுதி கவிதை நூல் 'குருதி பூத்த வெள்ளரசு' உலகத் தமிழர் நிவாரண நிதியத்தின் வெளியிடாக வெளி வந்துள்ளது.

ஈழத் தமிழர், தமிழ் நாட்டுத் தமிழர் என அனைவரின் எழுச்சிக்காகவும் எழுதினார். 13-11-2002 அன்று அவரின் உயிர் தமிழகத்திலேயே பிரிந்தது. யாழ்ப்பாணத்தில் நல்லடக்கம் செய்யப்பட்டார்.

வெளி இணைப்புகள்
---------------

செம்பருத்தி இணையத்தளம்
**பாவனா கவுர்** (*Bhavna Gaur*) என்பவர் இந்திய அரசியல்வாதியும் தில்லி சட்டமன்ற உறுப்பினரும் ஆவார். இவர் ஆம் ஆத்மி கட்சியின் உறுப்பினர் மற்றும் தில்லியின் ஏழாவது சட்டமன்றத்தில் பாலம் சட்டமன்றத் தொகுதியைப் பிரதிநிதித்துவப்படுத்துகிறார்.

ஆரம்ப வாழ்க்கை மற்றும் கல்வி
----------------------------

பாவ்னா கவுர் தனது கல்வியைத் தில்லியிலும் ரோத்தக்கிலும் முடித்தார். இவர் இளங்கலை மற்றும் இளங்கலை கல்வியியல் பட்டங்களைப் பெற்றுள்ளார்.

அரசியல் வாழ்க்கை
----------------

1997ஆம் ஆண்டு மது விகார் பகுதியிலிருந்து பாரதிய ஜனதா கட்சி சார்பில் பகுதி உறுப்பினராக இருந்தார்.

பாவனா கவுர் ஆம் ஆத்மி கட்சியின் உறுப்பினர். இவர் 2013 தில்லி சட்டப் பேரவைத் தேர்தலில் போட்டியிட்டு 26.79% வாக்குகளைப் பெற்றுத் தோல்வியடைந்தார்.

2015 தில்லி சட்டப் பேரவைத் தேர்தலில் இவர் பாஜகவின் தரம் தேவ் சோலங்கியை 30,849 வாக்குகள் (20.90%) வித்தியாசத்தில் தோற்கடித்தார். தில்லியின் ஆறாவது சட்டப் பேரவையில் இவர் சட்டமன்ற உறுப்பினரானார்.

2020 தில்லி சட்டப் பேரவைத் தேர்தலில் இவர் மீண்டும் தேர்ந்தெடுக்கப்பட்டார்.

சட்டமன்ற உறுப்பினர் (2015-2020)
-------------------------------

2015-2020க்கு இடையில், பாலம் சட்டமன்றத் தொகுதியைப் பிரதிநிதித்துவப்படுத்தும் 6வது டெல்லி சட்டமன்ற உறுப்பினராகத் தேர்ந்தெடுக்கப்பட்டார்.

சட்டமன்ற உறுப்பினர் (2020 - தற்போது)
------------------------------------

2020 முதல், பாலம் சட்டமன்றத் தொகுதியைப் பிரதிநிதித்துவப்படுத்தும் 7வது தில்லி சட்டமன்றத்தில் தேர்ந்தெடுக்கப்பட்ட உறுப்பினராக உள்ளார்.

தில்லி சட்டப் பேரவையின் குழு ஒதுக்கீடுகள் 
* உறுப்பினர் (2022-2023), பொதுக் கணக்குக் குழு
* உறுப்பினர் (2022-2023), அரசாங்க முயற்சிகளுக்கான குழு

தேர்தல் செயல்திறன்
------------------

| பார்ட்டி | வேட்பாளர் | வாக்குகள் |  % |  |
| --- | --- | --- | --- | --- |

மேற்கோள்கள்
-----------

1. 1 2 3 4  "Member Profile". U.P. Legislative Assembly website.. பார்த்த நாள்: 1 October 2015.
2. ↑  "Candidate affidavit". My neta.info.. பார்த்த நாள்: 1 October 2015.
3. ↑  "Election result". Election commission of India. Archived from the original on 27 பிப்ரவரி 2015.. பார்த்த நாள்: 1 February 2015.
4. ↑  "Brief profile". myneta.info.. பார்த்த நாள்: 1 February 2015.
5. ↑  "Committee System in Legislative Assembly of National Capital Territory of Delhi" (PDF). *Legislative Assembly National Capital Territory of Delhi*. 17 September 2022 அன்று பார்க்கப்பட்டது.
6. 1 2  "Delhi Legislative Assembly National Capital Territory Of Delhi Composition Of House Committees 2021-2022". 26 December 2021 அன்று மூலம் பரணிடப்பட்டது. 17 September 2022 அன்று பார்க்கப்பட்டது.
**பாலச்சொல்ல வெங்கட ரங்கையா நாயுடு** (பி.வி.ரங்கய்ய நாயுடு என்றும் உச்சரிக்கப்படுகிறது) (பிறப்பு: ஏப்ரல் 6, 1933) இந்தியாவின் 10 வது மக்களவையில் உறுப்பினராக இருந்த அரசியல்வாதி ஆவார்.. அவர் ஆந்திராவின் கம்மம் தொகுதியிலிருந்து தேர்ந்தெடுக்கப்பட்டார்.. அரசியலில் சேருவதற்கு முன்பு இந்திய காவல் சேவையில் காவல்துறை இயக்குநர் ஜெனரலாக தனது நாட்டிற்கு சேவை செய்தார். அவர் இந்திய நாட்டுக்கு சிறப்பான சேவைக்காக இரண்டு முறை கௌரவிக்கப்பட்டார். 1972 ஆம் ஆண்டில் நாயுடுவுக்கு இந்திய காவல் துறை பதக்கம் வழங்கப்பட்டது, 1983 ஆம் ஆண்டில் அவருக்கு சிறப்பு சேவைக்கான ஜனாதிபதியின் காவல்துறை பதக்கம் வழங்கப்பட்டது. 1991 முதல் 1996 வரை பி.வி. நரசிம்மராவ் பிரதம மந்திரியாக இருந்த காலத்தில் இந்திய அரசாங்கத்தில் மத்திய அமைச்சராக பணியாற்றினார். அவர் தொலைத்தொடர்பு துணை அமைச்சராகவும், மின் மற்றும் நீர்வளத்துறை அமைச்சராகவும் பணியாற்றினார். அவர் இந்திய காவல் துறை சேவையில் இருந்து ஓய்வு பெற்றதிலிருந்து இந்திய தேசிய காங்கிரஸ் கட்சியில் உறுப்பினராக இருந்து வருகிறார்.

வெளி இணைப்புகள்
---------------

* நாடாளுமன்ற நாடாளுமன்ற இணையதளத்தில் அதிகாரப்பூர்வ வாழ்க்கை வரலாற்று ஓவியம்
| நேர்மின்னி (புரோத்தன்) |
| --- |
| வகைப்பாடு |
| 

|  |
| --- |
|  (படத்தில்) நேர்மின்னியின் குவார்க்கு அமைப்பு |
| அணுவடித்துகள் |
| ஃபெர்மியான் |
| ஹாடுரான் |
| பாரியான் |
| அணுக்கருனி |
| *நேர்மின்னி* (புரோத்தன்) |

 |
|  |
| பண்புகள்  |
|  |
| 

|  |  |
| --- | --- |
| திணிவு (பொருண்மை): | 1.672 621 71(29) × 10−27 கிலோ.கி (kg) |
|  | 938.272 029(80) MeV/c2 |
|  | 1.007 276 466 88(13) amu |
| மின்மம்: | 1.602 176 53(14) × 10−19 C |
| ஆரம்: | about 0.8×10−15 m |
| தற்சுழல்: | ½ |
| குவார்க் கட்டமைப்பு: | 1 கீழ் குவார்க்,  2 மேல் குவார்க் |
|  |

 |

**நேர்மின்னி** (proton, புரோத்தன்) என்பது அணுக்கருவின் உள்ளே இருக்கும் நேர்மின்மம் கொண்ட ஓர் அணுக்கூறான துகள் ஆகும். நேர்மின்னியின் மின்ம அளவானது 1.602 × 10−19 C கூலாம் ஆகும். இதுவே ஓர் அடிப்படை மின்ம அலகும் ஆகும். இதன் திணிவு (பொருண்மை) 1.672 621 71(29) × 10−27 கிலோ கிராம் (kg) ஆகும். இது ஓர் எதிர்மின்னியின் திணிவைக் காட்டிலும் 1836 மடங்கு அதிகம் ஆகும். நேர்மின்னி ஒரு உறுதியான அணுத்துகள் (துணிக்கை) எனக் செயல்முறை ஆய்வுகள் காட்டுகின்றன. இதன் அரைவாழ்வுக் காலத்தின் மிகக் குறைந்த எல்லை ஏறத்தாழ 1035 ஆண்டுகள் எனக் கணித்துள்ளனர்

எல்லா அணுக்களிலும் இந்த நேர்மின்னியானது பல்வேறு எண்ணிக்கைகளில் அணுக் கருவினுள் இருக்கும். ஹைட்ரஜன் அணுவில் ஒரே ஒரு நேர்மின்னிதான் அணுக்கருவில் இருக்கும். ஓர் அணுவின் கருவினுள் எத்தனை நேர்மின்னிகள் இருக்கின்றன என்பதே அவ் அணுவின் அணுவெண் எனப்படுவது. இருவேறு அணுக்கள் ஒரே எண்ணிக்கையில் நேர்மின்னிகள் கொண்டு இருக்கலாகாது. எனவே ஒரு பொருளானது மற்றொரு பொருளில் இருந்து வேறுபடுவது என்பது அடிப்படையில் இந்த நேர்மின்னி எண்ணிக்கையில்தான் அடங்கும். ஒரு அணுவானது தங்க அணுவா, வெள்ளி அணுவா, கரிம அணுவா என்பதெல்லாம், அவ்வணுவில் எத்தனை நேர்மின்னிகள் இருக்கின்றன என்பதைப் பொருத்தே அமையும்.

எந்த ஓர் அணுவிலும், அதிலிருக்கும் ஒவ்வொரு நேர்மின்னிக்கும் எதிராக ஒரு எதிர்மின்னி இருப்பது அடிப்படையான தேவை ஆகும். ஏனெனில் அணுக்கள் தன் இயல்பான நிலையில் மின்மம் அற்ற ஒன்றாகும். நேர்மின்னியின் நேர்மின்மமானது எதிர்மின்னியின் எதிர்மின்மத்தால் முழு ஈடாக்கி மின்மம் அற்று இருக்கும். உராய்வு அல்லது வேதியியல் வினை முதலிய எக் காரணத்தினாலும் எதிர்மின்னிகள் ஓர் அணுவில் இருந்து பிரிய நேர்ந்தால், அவ் அணுவானது மின்மமாக்கப்படும்.

நேர்மின்னி அல்லது எதிர்மின்னியின் எண்ணிக்கையைக் கொண்டு இயற்கையில் 94 வகையான வெவ்வேறு அணுக்கள் உள்ளனவென்று கண்டுள்ளனர். இவை தவிர, இன்று செயற்கையாகவும் மிகக் குறுகிய காலமே சேர்ந்திருக்கும் செயற்கை அணுக்களையும் அறிவியல் அறிஞர்கள் ஆக்கியுள்ளனர்.

வரலாறு
------

ஐஸோப்ரோபனால் முகிலறையில் நேர்மின்னியைக் கண்டறிதல்.
நியூசிலாந்து நாட்டைச் சேர்ந்த எர்ணஸ்ட் ரதர்ஃவோர்டு அவர்கள் 1918ல் நேர்மின்னியைக் கண்டுபிடித்ததாகக் கொள்வர். இவர் நைட்ரஜன் வளிமத்தூடே ஆல்ஃவா கதிர்களைச் செலுத்தியபோது, வெளியேறிய கதிரில் ஹைட்ரஜன் அணுக்கான சிறப்புப் பண்புகள் இருப்பது தெரியவந்தது. இதிலிருந்து நைட்ரஜன் அணுவில் ஹைட்ரஜன் அணுவின் கரு இருத்தல் வேண்டும் என உய்த்துணர்ந்தார். எனவே, "ஹைட்ரஜன் அணுவின் அணுவெண்ணாகிய 1 (ஒன்று) என்பது ஹைட்ரஜன் அணுவில் உள்ள நேர்மின்னியின் எண்ணிக்கை, எனவே அது ஓர் அடிப்படைத் துகள்" என்றார்.

அடிக்குறிப்புகள்
----------------

1. ↑  CODATA values for நேர்மின்னிப் பொருண்மை (திணிவு), நேர்மின்னிப் பொருண்மை-ஆற்றல் ஈடு
2. ↑  Povh, Rith, Scholz, Zetche, *Particles and Nuclei*, 1999, ISBN 3-540-43823-8
3. ↑  சில கோட்பாடுகள் நேர்மின்னிகள் சிதைவடையக் கூடியன எனக் கூறுகின்றன

வெளியிணைப்புகள்
---------------

* Particle Data Group
**ஆண்குறிப் பெரிதாக்கம்** என்பது மனித ஆண்குறியின் அளவினைப் பெரிதாக்கும் முயற்சியாகும். இது ஒரு தொழிற்றுறையாக வளர்ச்சியடைந்துள்ளது. உடற்பயிற்சிகள், கருவிகள், மருத்துவம் போன்றவற்றைப் பயன்படுத்தி ஆண்குறியின் அளவை அதிகரிக்கும் முயற்சிகள் நடைபெறுகின்றன. இவற்றின் சாத்தியம் பற்றி ஆதரவானதும் எதிரானதுமான முடிவுகள் அறிவிக்கப்பட்டுள்ளன. ஆனால் பிரபலமாக அறியப்பட்ட அறிவியல் சான்றாதாரங்கள் ஏதும் இதுவரை வெளியாகவில்லை.

மனிதனது ஆண்குறியைப் பெரிதாக்கும் முயற்சிகள் பல நூற்றாண்டுகளின் முன்பேயே தொடங்கி விட்டன. ஆண்குறியில் ஓர் எடையைத் தொங்கவிடுவதன் மூலம் அதன் நீளத்தை அதிகரிக்க முயன்றுள்ளனர். இது ஓரளவு ஆபத்தானதுமாகும். சில ஆபிரிக்க இனக்குழுக்கள் 2000 ஆண்டுகளின் முன்னர் இம்முறையைப் பின்பற்றியதாச் சொல்லப்படுகிறது.

தற்காலத்தில் ஆண்குறையைப் பெரிதாக்கவல்லவை எனப் பல மருந்துகள் விற்பனையாகின்றன. ஆண்குறியின் நீள, அகலத்தை அதிகரிப்பதற்கான சத்திர சிகிச்சைகளும் மேற்கொள்ளப்படுகின்றன. ஓர் ஆய்வில் ஆண்குறியைப் பெரிதாக்கும் சத்திரசிகிச்சைக்குட்பட்ட ஆண்களில் பெரும்பாலானோர் திருப்தியின்மையை தெரிவித்துள்ளனர்.

மேற்கோள்கள்
-----------

1. ↑  Fox News. Most Men Unsatisfied With Penis Enlargement Results. (September 2006).
Puffed Rice
**பொரி** என்பது நெல்லிலிருந்து தயாரிக்கப்படும் ஒரு உணவுப்பொருளாகும். பண்டிகைகளிலும், விழாக்களிலும், சிற்றுண்டியாகவும் பயன்படுத்தப்படுகிறது. அருணகிரிநாதரின் திருப்புகழில் விநாயகர் பூசைகளில் பொரி பயன்படுத்தப்பட்டதாகக் குறிப்புகள் உள்ளன. வங்காள மொழியில் முரி, கன்னடத்தில் கள்ளெ புரி, தெலுங்கில் மரமரலு, மராத்தியில் சிர்முரே என இந்தியாவெங்கும் பல பெயர்களில் இப்பொருள் அழைக்கப்படுகிறது.

பயன்பாடு
--------

 மசாலா கலந்த பொரி
பொரி, தமிழகத்தில் பண்டிகைக் காலங்களில் கடவுளுக்குப் படைக்கப்படுகிறது மேலும் பொரியுருண்டை போன்ற பலவித தின்பண்டப் பொருட்கள் தயாரிக்கவும் பயன்படுகிறது. கேரளம் மற்றும் தமிழ்நாடு ஆகிய பகுதிகளில் பிரசாதமாகவும் சில கோயில்களில் வழங்கப்படுகிறது. சபரிமலைக்கு இருமுடி கட்டிக்கொண்டு செல்லும் பக்தர்கள் சர்க்கரையுடன் பொரியும் சேர்த்து எடுத்துச் செல்கிறார்கள்.

உலகெங்கிலும் சிற்றுண்டிகளில் பொரி கலந்து உண்கிறார்கள். வட இந்தியாவில், பேல் பூரி, சாட் போன்ற கலவை உணவு வகைகளில் பொரி முக்கிய பதார்த்தமாகப் பயன்படுகிறது. 

பரிபடா என்ற தின்பண்டத்தில்.

தயாரிப்பு முறை
--------------

செடியிலேயே நன்கு முற்றிய நெற்கதிர்களை நீரில் சில நிமிடங்கள் ஊறவைக்கப்படுகிறது. பிறகு நீரிலிருந்து எடுத்து 8-10 மணி நேரம் உலரவைக்கப்படுகிறது. அதன் பின்னர் 190-210°செ வெப்ப நிலையில் 40-45 நிமிடங்கள் சூடான மணலுடன் சீராக வறுக்கப்படுகிறது. நெல்லின் உள்ளே அடர்ந்த மாவுப்பொருள் உள்ளது. நீரின் கொதிநிலைக்கு மேலான வெப்பத்துக்கு சுடும்போது நெல்லின் உறுதியான புறப்பொருளுக்கு உள்ளேஉயர் அழுத்த நீராவி உருவாகிறது. கூடவே மாவுப்பொருளின் மூலக்கூறுகளும் உடைந்து நீரோடு வேதி இயக்கத்தில் உருகுகிறது. இந்நிலையில் நெல் மணி வெடிக்கிறது. அப்போது உள்ளிருக்கும் மாவுப்பொருளும் புரதப்பொருளும் காற்று நிறைந்த நுரைக்கூழ்மமாகி வெளிவருகிறது. வெளிவந்த கூழ்மம் அடுத்த விநாடி குளிர்ந்து திடமாகி மொறுமொறுப்பான வெண்மையான பொரியாக மாறுகிறது. பின்னர் சலித்து மணலையும் உமியையும் நீக்கி பயன்பாட்டுக்கு வருகிறது. நவீன முறைகளில், மின்சமையற்கலங்களிலும் பொரிக்கப்படுகிறது.